

**Tankesmie om NVEs nasjonale ramme for vindkraft**

 **Tid: 21. august 2019 kl. 10:00 – 16:15 Sted: Norges naturvernforbunds lokaler, Mariboes gate 8, 5. etg., Oslo**

Bakgrunnen for tankesmien er NVEs forslag til nasjonal ramme for vindkraft med høringsfrist 1. oktober 2019. Naturfilosofisk seminar 2019 ønsker å samle flest mulige organisasjoner som arbeider for naturens verdier, i en dugnad for å øke kunnskapsgrunnlaget om vindkraftutbyggingens virkning på natur og samfunn. Målet er å kunne gi anbefalinger som organisasjonene kan benytte i sine høringsuttalelser.

Myndighetenes forslag fokuserer ensidig på kost-nytte perspektivet. Vi tar for oss utbyggingen i lys av tankegangen om naturens egenverdi, og hvilke svakheter og selvmotsigelser som er innebygget i myndighetenes forslag i den sammenheng. Vi tar opp demokratiutfordringer ved beslutningsprosessene for vindkraft. Dessuten drøfter vi hvordan denne subsidierte energikilden medvirker til at alternativer som enøk og oppgradering av vannkraften ikke blir realisert – tiltak som både er billigere, og som vil ha små eller ingen negative virkninger for Norges frie natur. (eventuelle spørsmål til Gjermund Andersen, 95226402 eller Nils Faarlund, 90752010).

**Program for dagen**

### 10: 00 Velkommen ved leder Gjermund Andersen i Naturvernforbundet i Oslo og Akershus (NOA), og generalsekretær [Maren Esmark](https://naturvernforbundet.no/sekretariatet/maren-esmark-article27450-758.html) i Norges naturvernforbund (NNV)

### 10:10 «Vindkraft på land – bremsene må på» ved tidligere kommunikasjonsdirektør i NVE, Sverre Sivertsen

### 10:45 «Naturfilosofi – tanken om naturens egenverdi» ved Dr. philos. og filosof Hans Kolstad

11:30 «FNs naturpanel, perspektiver og nødvendige tiltak» ved Graciela Rusch, medlem i FNs naturpanel og seniorforsker ved Norsk institutt for naturforskning (NINA)

12:30 Lunsj – enkel servering (inkludert i påmeldingsgebyret)

13:15 «Demokratiutfordringer ved vindkraftbeslutninger» ved forsker Lars H. Gulbrandsen, Fridtjof Nansens Institutt (FNI)

13:45 «Opprustning av gamle vannkraftverk – energigevinster» ved professor Leif Lia, Institutt for bygg- og miljøteknikk ved NTNU

14:15 «Energigevinster innen enøk i bygninger» ved direktør Tore Strandskog, Foreningen for elektroinstallasjonsbransjen i Norge (NELFO)

14: 45 Pause

15:00 «Vindkraft og naturlovgivning» ved professor Ole Kristian Fauchald, Institutt for offentlig rett ved Universitetet i Oslo (UiO)

15:30 Dialog og sluttanbefalinger

16.15 Slutt

**Påmelding** innen 17/8 med kr. 300,- til NOA, kto. 1280 05 02347, merk med navn og e-post.